CELEX: 
Language: fi
Date: 2021-02-19 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) N:o 640/2014 muuttamisesta siltä osin kuin on kyse noudattamatta jättämiseen sovellettavista säännöistä nauta-, lammas- ja vuohieläinten tunnistus- ja rekisteröintijärjestelmän osalta sekä eläintukijärjestelmissä tai eläimiin liittyvissä tukitoimenpiteissä ilmoitettuihin eläimiin liittyvien hallinnollisten seuraamusten tason määrittämisen osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Tässä delegoidussa säädöksessä esitetty, suorien tukien ja yhdennetyn hallinto- ja valvontajärjestelmän yksinkertaistamisehdotus koskee eläimiin liittyviin suoriin tukiin ja maaseudun kehittämistoimenpiteisiin liittyviä hallinnollisia seuraamuksia. Ehdotetut muutokset koskisivat ainoastaan maksujen laskemista ja hallinnollisten seuraamusten soveltamista eivätkä vaikuttaisi alakohtaisiin ja täydentäviin ehtoihin.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Aloite on jatkoa aiemmille pyrkimyksille parantaa ja yksinkertaistaa yhteisen maatalouspolitiikan hallinnointiin ja valvontaan liittyviä delegoituja ja täytäntöönpanosääntöjä.
            
            
               Ehdotukset perustuvat sisäisesti tehtyyn analyyttiseen tarkasteluun ja käynnissä oleviin jäsenvaltioiden kuulemisiin hallinnollisen seuraamusjärjestelmän mahdollisesta yksinkertaistamisesta vapaaehtoisen tuotantosidonnaisen tuen mukaisten eläimiin liittyvien toimenpiteiden osalta.
            
            
               Kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Luonnos julkaistiin paremman sääntelyn portaalissa, jossa se oli nähtävillä yleistä palautetta varten 9. lokakuuta ja 6. marraskuuta 2020 välisen ajan. Palautteena saatiin kaksi kommenttia. Koska huomautukset eivät koskeneet konkreettisesti ehdotuksen oikeudellista sisältöä, tämän aloitteen hyväksymiseen liittyviä jatkotoimia ei tarvittu.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämä delegoitu asetus sisältää luettelon ehdotuksista, joilla voidaan yksinkertaistaa suoria tukia ja yhdennettyä hallinto- ja valvontajärjestelmää.
            
            
               Tämän delegoidun säädöksen tärkein oikeudellinen sisältö on seuraavanlainen:
            
            
               Yhdenmukaistetaan nauta-, lammas- ja vuohieläinten tunnistus- ja rekisteröintijärjestelmän noudattamatta jättämistä koskevat säännöt (30 artikla).
            
            
               Selkiytetään periaatetta, jota sovelletaan silloin kun eläimiin liittyvät tapahtumat on ilmoitettu keskustietokantaan liian myöhään mutta kuitenkin ennen pitoajan alkamista / viitepäivämäärää (30 artikla).
            
            
               Otetaan käyttöön sääntö, jonka mukaan hallinnollisia seuraamuksia ei määrätä, jos määrittämättä jätettyjä eläimiä on enintään kolme (31 artikla).
            
            
               Mukautetaan hallinnollisia seuraamuksia, kun eläimiä on jätetty määrittämättä enemmän kuin kolme (31 artikla).
            
            
               Näitä sääntöjä sovelletaan 1 päivänä tammikuuta 2021 tai sen jälkeen alkavia hakuvuosia ja palkkiokausia koskeviin tukihakemuksiin, maaseudun kehittämistukea koskeviin hakemuksiin ja maksupyyntöihin.
            
            
               KOMISSION DELEGOITU ASETUS (EU) …/…,
            
            
               annettu 19.2.2021,
            
            
               delegoidun asetuksen (EU) N:o 640/2014 muuttamisesta siltä osin kuin on kyse noudattamatta jättämiseen sovellettavista säännöistä nauta-, lammas- ja vuohieläinten tunnistus- ja rekisteröintijärjestelmän osalta sekä eläintukijärjestelmissä tai eläimiin liittyvissä tukitoimenpiteissä ilmoitettuihin eläimiin liittyvien hallinnollisten seuraamusten tason määrittämisen osalta
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  1
                ja erityisesti sen 63 artiklan 4 kohdan, 64 artiklan 6 kohdan ja 77 artiklan 7 kohdan, 
            
            
               sekä katsoo seuraavaa:
            
            
               (1)Komission delegoidun asetuksen (EU) N:o 640/2014
                  2
                30 artiklassa esitetään säännöt, joilla vahvistetaan määritetty eläinmäärä eläintukijärjestelmien mukaisiin eläintukihakemuksiin perustuvaa vapaaehtoista tuotantosidonnaista tukea tai eläimiin liittyvien tukitoimenpiteiden mukaisiin maksupyyntöihin perustuvaa maaseudun kehittämistukea varten. Siinä vahvistetaan muun muassa säännöt sellaisia tapauksia varten, joissa ei ole noudatettu nauta-, lammas- ja vuohieläinten tunnistus- ja rekisteröintijärjestelmää. Neuvoston asetuksessa (EY) N:o 21/2004
                  3
                säädetään, että jokaisen jäsenvaltion on perustettava lammas- ja vuohieläinten tunnistus- ja rekisteröintijärjestelmä. Koska kyseinen tunnistus- ja rekisteröintijärjestelmä sisältää samanlaisia vaatimuksia kuin Euroopan parlamentin ja neuvoston asetuksessa (EY) N:o 1760/2000
                  4
                säädetty nautaeläinten tunnistus- ja rekisteröintijärjestelmä, on aiheellista yhdenmukaistaa säännöt, jotka koskevat näiden kolmen eläinluokan tunnistus- ja rekisteröintijärjestelmän noudattamatta jättämistä. Tässä yhteydessä on aiheellista korvata viittaus ”korvamerkkeihin” viittauksella ”tunnistimiin” mainittujen kahden asetuksen mukaisesti.  
            
            
               (2)Yksinkertaisuuden vuoksi on yhdennetyn hallinto- ja valvontajärjestelmän kehitys huomioon ottaen asianmukaista mukauttaa delegoidun asetuksen (EU) N:o 640/2014 31 artiklassa säädettyjä, eläintukijärjestelmiä tai eläimiin liittyviä tukitoimenpiteitä koskevia hallinnollisia seuraamuksia siten, että hallinnollisia seuraamuksia ei sovelleta, jos ei-määritettyjä eläimiä on enintään kolme, kunhan eläimet voidaan tunnistaa yksilöllisesti tunnistimien tai täydentävien asiakirjojen avulla, tai siten, että sovellettavien seuraamusten tasoa mukautetaan, jos havaitaan enemmän kuin kolme ei-määritettyä eläintä. 
            
            
               (3)Komission delegoidun asetuksen (EU) N:o 639/2014
                  5
                53 artiklan 4 kohdassa säädetään, että jos tuotantosidonnainen tukitoimenpide koskee nautaeläimiä ja/tai lampaita ja vuohia, jäsenvaltion on määritettävä tukikelpoisuusedellytyksenä vaatimukset, jotka koskevat asetuksessa (EY) N:o 1760/2000 tai asetuksessa (EY) N:o 21/2004 säädettyä eläinten tunnistamista ja rekisteröimistä. Mainituissa asetuksissa säädetään myös, että eläimiin liittyvät tapahtumat, kuten syntymät, kuolemat ja siirrot, on ilmoitettava sähköiseen tietokantaan tietyissä määräajoissa. Määräaikojen noudattamatta jättämistä pidetään sääntöjen noudattamatta jättämisenä kyseisen eläimen osalta. Suhteellisuuden varmistamiseksi nauta- lammas- ja vuohieläimiä olisi kuitenkin pidettävä tukikelpoisina ja hallinnolliset seuraamukset olisi jätettävä soveltamatta, kun liian myöhään tehty ilmoitus eläimeen liittyvästä tapahtumasta tehtiin ennen pitoajan alkamista tai ennen tiettyä viitepäivää, jonka jäsenvaltio on vahvistanut delegoidun asetuksen (EU) N:o 639/2014 53 artiklan 4 kohdan mukaisesti, sanotun kuitenkaan rajoittamatta jäsenvaltion vahvistamien muiden tukikelpoisuusedellytysten soveltamista.
            
            
               (4)Selkeyden ja yksinkertaistamisen vuoksi delegoidun asetuksen (EU) N:o 640/2014 31 artiklan 3 kohdan sanamuoto olisi yhdenmukaistettava tukihakemuksiin perustuvan ja tukihakemuksettoman järjestelmän osalta. 
            
            
               (5)Sen vuoksi delegoitua asetusta (EU) N:o 640/2014 olisi muutettava.
            
            
               (6)Jotta jäsenvaltioilla olisi riittävästi aikaa mukauttaa järjestelmiään muutettujen sääntöjen täytäntöönpanemiseksi, tätä asetusta olisi sovellettava 1 päivänä tammikuuta 2021 tai sen jälkeen alkavia hakuvuosia ja palkkiokausia koskeviin tukihakemuksiin, maaseudun kehittämistukea koskeviin hakemuksiin ja maksupyyntöihin,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) N:o 640/2014 seuraavasti:
            
            
               (1)Muutetaan 30 artikla seuraavasti:
            
            
               (a)korvataan 4 kohta seuraavasti:
            
            
               ”4. 
                     Jos havaitaan säännösten noudattamatta jättämisiä nauta- lammas- ja vuohieläinten tunnistus- ja rekisteröintijärjestelmän osalta, sovelletaan seuraavaa:
            
            
               (a)tilalla olevaa nautaeläintä, jonka toinen tunnistin on hävinnyt, pidetään määritettynä, jos se tunnistetaan selkeästi ja yksilöllisesti asetuksen (EY) N:o 1760/2000 3 artiklan ensimmäisen kohdan b, c ja d alakohdassa tarkoitetun nautaeläinten tunnistus- ja rekisteröintijärjestelmän kaikkien muiden osien perusteella;
            
            
               (b)tilalla olevaa lammas- tai vuohieläintä, jonka toinen tunnistin on hävinnyt, pidetään määritettynä, jos se voidaan tunnistaa asetuksen (EY) N:o 21/2004 4 artiklan 2 kohdan a alakohdan mukaisesti ensimmäisellä tunnistimella, edellyttäen että kaikki muut lammas- ja vuohieläinten tunnistus- ja rekisteröintijärjestelmän vaatimukset täyttyvät;
            
            
               (c)jos tilalla on yksi nauta-, lammas - tai vuohieläin, jonka molemmat tunnistimet ovat hävinneet, sitä pidetään määritettynä, jos se voidaan tunnistaa rekisterin, eläinpassin, soveltuvin osin tietokannan tai muun asetuksessa (EY) N:o 1760/2000 tai asetuksessa (EY) N:o 21/2004 säädetyn keinon perusteella, edellyttäen että eläintenpitäjä voi todistaa toteuttaneensa ennen paikalla tehtävästä tarkastuksesta ilmoittamista toimenpiteet tilanteen korjaamiseksi;
            
            
               (d)jos havaitut säännösten noudattamatta jättämiset liittyvät rekisteriin, eläinpassiin tai nautaeläinten sähköiseen tietokantaan tehtyihin virheellisiin merkintöihin, jotka eivät ole merkityksellisiä sellaisten tukikelpoisuusedellytysten noudattamisen tarkistamisen kannalta, jotka ovat muita kuin delegoidun asetuksen (EU) N:o 639/2014 53 artiklan 4 kohdassa tarkoitetut tukikelpoisuusedellytykset, kyseistä eläintä pidetään ei-määritettynä ainoastaan, jos tällaisia virheitä löydetään vähintään kahdessa tarkastuksessa 24 kuukauden aikana. Kaikissa muissa tapauksissa kyseisiä eläimiä pidetään ei-määritettyinä ensimmäisen havainnon jälkeen;
            
            
               (e)jos havaitut säännösten noudattamatta jättämiset liittyvät sähköiseen tietokantaan liian myöhään tehtyihin ilmoituksiin eläimiä koskevista tapahtumista, kyseistä eläintä pidetään määritettynä, jos ilmoitus on tehty ennen pitoajan alkamista tai delegoidun asetuksen (EU) N:o 639/2014 53 artiklan 4 kohdan mukaisesti vahvistettua viitepäivää.
            
         
         
            
               Nauta-, lammas- ja vuohieläinten tunnistus- ja rekisteröintijärjestelmässä olevia ja siihen tehtäviä merkintöjä voidaan muuttaa milloin tahansa, jos havaitaan ilmeisiä virheitä, jotka toimivaltainen viranomainen hyväksyy.”;
            
            
               (b)kumotaan 5 kohta;
            
            
               (2)korvataan 31 kohta seuraavasti:
            
            
                ”31 artikla
            
            
               Hallinnolliset seuraamukset eläintukijärjestelmissä tai eläimiin liittyvissä tukitoimenpiteissä tarkoitettujen eläinten osalta
            
            
               1. Tuen määrä, johon tuensaaja on eläintukijärjestelmässä tai eläimiin liittyvässä tukitoimenpiteessä tai tällaisen tukitoimenpiteen puitteissa toteutettavassa toimityypissä kyseisenä hakuvuonna oikeutettu, maksetaan 30 artiklan 3 kohdan mukaisesti määritetyn eläinmäärän perusteella edellyttäen, että hallinnollisissa tarkastuksissa tai paikalla tehtävissä tarkastuksissa
            
            
               (a)ei-määritetyksi todettuja eläimiä on enintään kolme, ja 
            
            
               (b)ei-määritetyt eläimet voidaan tunnistaa yksilöllisesti millä tahansa asetuksessa (EU) N:o 1760/2000 tai asetuksessa (EY) N:o 21/2004 säädetyllä keinolla.
            
            
               2. Jos ei-määritettyjä eläimiä on enemmän kuin kolme, tuen kokonaismäärästä, joka tuensaajalle olisi voitu maksaa 1 kohdassa tarkoitetussa tukijärjestelmässä tai tukitoimenpiteessä tai tällaisen tukitoimenpiteen puitteissa toteutettavassa toimityypissä asianomaiselta hakuvuodelta, on vähennettävä
            
            
               (a)jäljempänä 3 kohdan mukaisesti vahvistettava prosenttiosuus, jos se on enintään 20 prosenttia, tai
            
            
               (b)jäljempänä 3 kohdan mukaisesti vahvistettava prosenttiosuus kaksinkertaisena, jos se on yli 20 mutta enintään 30 prosenttia.
            
            
               Jos 3 kohdan mukaisesti vahvistettava prosenttiosuus on yli 30 prosenttia, suoraa tukea tai maaseudun kehittämistukea, joka tuensaajalle olisi voitu maksaa 30 artiklan 3 kohdan nojalla, ei myönnetä tuensaajalle tukijärjestelmässä tai tukitoimenpiteessä tai tällaisen tukitoimenpiteen puitteissa toteutettavassa toimityypissä kyseiseltä hakuvuodelta.
            
            
               Jos 3 kohdan mukaisesti vahvistettava prosenttiosuus on yli 50 prosenttia, suoraa tukea tai maaseudun kehittämistukea, joka tuensaajalle olisi voitu maksaa 30 artiklan 3 kohdan nojalla, ei myönnetä tuensaajalle tukijärjestelmässä tai tukitoimenpiteessä tai tällaisen tukitoimenpiteen puitteissa toteutettavassa toimityypissä kyseiseltä hakuvuodelta. Lisäksi tuensaajaan sovelletaan lisäseuraamusta, joka on yhtä suuri kuin määrä, joka vastaa ilmoitettujen eläinten ja 30 artiklan 3 kohdan mukaisesti määritettyjen eläinten lukumäärän erotusta. Jos kyseistä määrää ei voida sitä kalenterivuotta, jona havainto tehdään, seuraavien kolmen kalenterivuoden aikana täysin vähentää täytäntöönpanoasetuksen (EU) N:o 908/2014 28 artiklan mukaisesti, jäännöksen maksaminen peruutetaan.
            
            
               Jäsenvaltio voi muiden kuin tämän asetuksen 30 artiklan 4 kohdassa tarkoitettujen lajien osalta päättää vahvistaa eläinmäärän, joka poikkeaa tämän artiklan 1 ja 2 kohdassa säädetystä kolmen eläimen kynnyksestä. Jäsenvaltion on kyseistä lukumäärää vahvistaessaan varmistettava, että se vastaa kyseistä kynnystä, erityisesti ottamalla huomioon eläinyksiköt ja/tai myönnetyn tuen määrä. 
            
            
               3.Edellä 2 kohdassa tarkoitettujen prosenttiosuuksien vahvistamiseksi eläintukijärjestelmässä tai eläimiin liittyvässä tukitoimenpiteessä tai toimityypissä ei-määritetyiksi todettujen eläinten lukumäärä on jaettava kyseistä eläintukijärjestelmää tai tukitoimenpidettä tai tällaisen tukitoimenpiteen puitteissa toteutettavaa toimityyppiä varten määritetyllä eläinten lukumäärällä kyseisen hakuvuoden osalta.
            
            
               4.Jos sellaisen tuen kokonaismäärän laskenta, johon tuensaaja on oikeutettu asianomaisena hakuvuonna tukijärjestelmässä tai tukitoimenpiteessä tai tällaisen tukitoimenpiteen puitteissa toteutettavassa toimityypissä, perustuu niiden päivien lukumäärään, joiden aikana tukikelpoisuusvaatimukset täyttävät eläimet ovat tilalla, myös eläinten, jotka on todettu ei-määritetyiksi 2 kohdan mukaisesti, lukumäärän laskennan on perustuttava eläinten tilallaolopäivien lukumäärään.”.
            
            
               2 artikla
            
            
               Voimaantulo ja soveltaminen
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivänä tammikuuta 2021 tai sen jälkeen alkavia hakuvuosia ja palkkiokausia koskeviin tukihakemuksiin, maaseudun kehittämistukea koskeviin hakemuksiin ja maksupyyntöihin.
            
         
         
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 19.2.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 347 20.12.2013, s. 549. 
               
               
                  
                     (2)
                  
                        Komission delegoitu asetus (EU) N:o 640/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta (EUVL L 181, 20.6.2014, s. 48).
               
               
                  
                     (3)
                  
                        Neuvoston asetus (EY) N:o 21/2004, annettu 17 päivänä joulukuuta 2003, lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta (EUVL L 5, 9.1.2004, s. 8).
               
               
                  
                     (4)
                  
                        Euroopan parlamentin ja neuvoston asetus (EY) N:o 1760/2000, annettu 17 päivänä heinäkuuta 2000, nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta (EYVL L 204, 11.8.2000, s. 1).
               
               
                  
                     (5)
                  
                        Komission delegoitu asetus (EU) N:o 639/2014, annettu 11 päivänä maaliskuuta 2014, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta (EUVL L 181, 20.6.2014, s. 1).